**Un loc pentru activități extrașcolare și extracurriculare**

În mijlocul unei mari incertitudini și haos, cauzat de pandemie și în învățământ, când fiecare își preda așa cum știa, dar nimeni nu ştia dacă este pe drumul cel bun, am simțit nevoia să am un partener alături de care să adun idei, să cartografiem posibilitățile digitale pentru a veni în ajutorul educației digitale online, cu scopul unei munci de calitate. Așa au început să colaboreze două profesoare de limba și litaratura maghiară din județele Sălaj și Covasna (Kolumbán Krisztina). Împreună am decis să creăm un Site Google în care să adunăm materiale didactice.

Deoarece realizarea unui Site necesită mult timp, iar utilizarea acestuia era indispensabilă, am împărțit sarcinile, iar materialele didactice create au fost distribuite pe acest Site. Încă de la început am hotărât că educația online trebuie să fie făcută în mod profesionist și pentru atingerea acestui scop însușirea folosirii aplicațiilor online am făcut-o în mod autodidactic.

Cu ajutorul acestui Site punem la dispoziția elevilor o colecție de sarcini online. De cel mai mare ajutor ne-a fost faptul că am reușit să organizăm sarcinile care vor fi folosite pe termen lung într-o singură pagină, pe clase și subiecte, prin care orice educator poate folosi cu încredere instrumentele de info-comunicare.

Fiind profesori în școli din mediul rural, cu elevi puțin, clasele la care predăm sunt simultane, ceea ce face procesul de predare dificil. Acest Site ușurează munca în predarea la clasele simultane, deoarece elevii unei clase pot aprofunda și fixa cunoștințele dobândite la ore prin rezolvarea fișelor sau a activitățiilor de pe Site. În timp ce profesorul lucrează sincron cu o clasă, cealaltă clasă lucrează asincron, iar intervenția profesorului nu este necesară, deoarece răspunsurile elevilor sunt corectate de aplicație. Exercițiile, fișele de lucru și jocurile sunt gândite pentru a lucra diferențiat în funcție de nevoile fiecărui elev.

Deoarece aparținem minorităților maghiare, acest Site a fost creat în limba maghiară (colega a trimis). Trimitem acum pagina care conține activități extrașcolare. Cu ocazia Zilei Minorităților Naționale am organizat un program cultural în limba română care poate fi accesat pe acest link: (<https://tinyurl.com/2hpdnbb2>)

Siteul nostru a atras atenția Uniunii Cadrelor Didactice Maghiare din România, organizație din partea căreia am primit de două ori invitația de a prezenta munca noastră în cadrul unei conferințe online (<https://tinyurl.com/2f3tf925> – de la 3:07) și a unui webinar internațional (<https://tinyurl.com/bp56ezvk>). Pe parcursul colaborării am constatat faptul că munca în echipă dă rezultate excelente. În prezent Site-ul este funcțional și este folosit și de alți colegi profesori, acesta fiind într-o continuă dezvoltare.

Cu respect, Gál-Iankó Katalin